7 Νοεμβρίου 2017

 **Θέμα: Ραδιομαραθωνίος**

Αγαπητοί γονείς,

Σε σχέση με το πιο πάνω θέμα επιθυμούμε να σας ενημερώσουμε ότι μετά από κοινή απόφαση της Διεύθυνσης Δημοτικής Εκπαίδευσης, της ΠΟΕΔ και της Παγκύπριας Συνομοσπονδίας Συνδέσμων Γονέων Δημοτικής, καταργούνται όλοι οι έρανοι που διενεργούνται στα Δημόσια Σχολεία, όπως προνοείται και στο άρθρο 39, ακόμη και κάποιοι έρανοι για τους οποίους η Διεύθυνση Δημοτικής Εκπαίδευσης έδινε έγκριση κατ΄ εξαίρεση.

Ως εκ τούτου το Σχολείο μας δεν έχει διενεργήσει αυτές τις μέρες οποιοδήποτε έρανο στα πλαίσια του Ραδιομαραθώνιου. Τα παιδιά του σχολείου μας έχουν ενημερωθεί για το σκοπό και τη σημασία του Ραδιομαραθωνίου και έχουν ενθαρρυνθεί όπως προσφέρουν στον έρανο σε περίπτερα που βρίσκονται στους δρόμους.

 Από το Σχολείο